KOMISIJOS REGLAMENTAS (EB) Nr. 1387/2006
2006 m. rugsėjo 21 d.
nustatantis sąlygas, kuriomis galima priimti importo licencijų prašymus, pateiktus 2006 m. rugsėjo mėn. kai kuriems kiaulienos pagrindu pagamintiems produktams pagal režimą, numatytą susitarimuose tarp Bendrijos ir Bulgarijos ir Rumunijos
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. gruodžio 14 d. Komisijos reglamentą (EB) Nr. 2040/2005, nustatantį režimo, numatyto kiaulienos sektoriuje, taikymo ypatybes Europos sutartyse su Bulgarija ir Rumunija (1), ypač į jo 4 straipsnio 1 dalį,
kadangi:
(1)
2006 m. ketvirtam ketvirčiui pateikti importo licencijų prašymai yra mažesniems už turimus kiekius arba jiems lygūs, todėl gali būti pilnai patenkinami.
(2)
Tikslinga nustatyti perteklių, pridedamą prie kitam laikotarpiui turimo kiekio.
(3)
Derėtų atkreipti operatorių dėmesį į tai, kad licencijos gali būti naudojamos tik tiems produktams, kurie atitinka visas šiuo metu Bendrijoje galiojančias veterinarines nuostatas,
PRIĖMĖ ŠĮ REGLAMENTĄ:
1 straipsnis
1. Taip, kaip nustatyta I priede, yra tenkinami importo licencijų prašymai, pateikti laikotarpiui nuo 2006 m. spalio 1 d. iki gruodžio 31 d., remiantis Reglamentu (EB) Nr. 2040/2005.
2. Laikotarpiui nuo 2007 m. sausio 1 d. iki kovo 31 d. gali būti pateikiami importo licencijų prašymai visam kiekiui, minėtam II priede, remiantis Reglamento (EB) Nr. 2040/2005 nuostatomis.
3. Licencijos gali būti naudojamos tik tiems produktams, kurie atitinka visas šiuo metu Bendrijoje galiojančias veterinarines nuostatas.
2 straipsnis
Šis reglamentas įsigalioja 2006 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. rugsėjo 21 d.